[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 16.12.2008

COM(2008) 867 τελικό

2008/0267 (COD)

Πρόταση

ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 1927/2006 σχετικά με τη σύσταση του ευρωπαϊκού ταμείου προσαρμογής στην παγκοσμιοποίηση

{SEC(2008) 3055}{SEC(2008) 3056}

ΑΙΤΙΟΛΟΓΙΚΗ ΕΚΘΕΣΗ

1. Περιεχόμενο της προτασησ

- Αιτιολόγηση και στόχοι της πρότασης

Σκοπός της παρούσας πρότασης είναι να επιτρέψει στο Ευρωπαϊκό Ταμείο Προσαρμογής στην Παγκοσμιοποίηση («το ΕΤΠ») να αντιδρά αποτελεσματικότερα για τη στήριξη των εργαζομένων που έχουν απολυθεί ως αποτέλεσμα της παγκοσμιοποίησης, να διευρύνει προσωρινά το πεδίο δραστηριοτήτων του, ώστε να καλύπτει τις απολύσεις που οφείλονται στον αντίκτυπο της παγκόσμιας χρηματοπιστωτικής και οικονομικής κρίσης και να προσαρμόσει τη λειτουργία του στο στόχο του περί αλληλεγγύης. Για να επιτευχθεί αυτός ο στόχος πρέπει να τροποποιηθούν ορισμένες διατάξεις του κανονισμού (ΕΚ) αριθ. 1927/2006[1] σχετικά με τη σύσταση του ευρωπαϊκού ταμείου προσαρμογής στην παγκοσμιοποίηση.

- Γενικό πλαίσιο

Η ετήσια έκθεση για τις δραστηριότητες του ΕΤΠ το 2007 ήταν αναπόσπαστο κομμάτι της ανακοίνωσης «Ανανεωμένη κοινωνική ατζέντα: Ευκαιρίες, πρόσβαση και αλληλεγγύη στην Ευρώπη του 21ου αιώνα»[2], η οποία εκδόθηκε από την Επιτροπή στις 2 Ιουλίου 2008. Στην ανακοίνωση «Η αλληλεγγύη αντιμέτωπη με την αλλαγή: Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) το 2007 — Απολογισμός και προοπτικές»[3] η Επιτροπή ανακοίνωσε την πρόθεσή της να τροποποιήσει τον κανονισμό ΕΤΠ πριν από την έκδοση της επόμενης ετήσιας έκθεσης, η οποία αναμένεται στα μέσα του 2009.

Η Επιτροπή, στο ευρωπαϊκό σχέδιο για την ανάκαμψη της οικονομίας[4], το οποίο εξέδωσε στις 26 Νοεμβρίου 2008, γνωστοποίησε την πρόθεσή της να καταστήσει το ΕΤΠ αποτελεσματικότερο μέσο έγκαιρης παρέμβασης στο πλαίσιο της ευρωπαϊκής ανταπόκρισης στην κρίση. Η Επιτροπή επανέλαβε ότι σκοπεύει να επανεξετάσει τους κανόνες του ΕΤΠ, ώστε αυτό να μπορεί να παρεμβαίνει πιο γρήγορα σε καίριους τομείς, δηλ. να χρηματοδοτεί την κατάρτιση και την πρόσληψη όσων έχουν απολυθεί εξαιτίας της οικονομικής κρίσης.

- Ισχύουσες διατάξεις στον τομέα της πρότασης

Το Ευρωπαϊκό Κοινωνικό Ταμείο («το ΕΚΤ»)[5] δημιουργήθηκε με σκοπό να συμβάλλει στις προτεραιότητες της Κοινότητας όσον αφορά την ενίσχυση της οικονομικής και κοινωνικής συνοχής με τη βελτίωση της απασχόλησης και των ευκαιριών εργασίας, ενθαρρύνοντας υψηλό επίπεδο απασχόλησης και τη δημιουργία περισσότερων και καλύτερων θέσεων εργασίας. Στηρίζει την ευρωπαϊκή στρατηγική για την απασχόληση και τις πολιτικές των κρατών μελών που αποσκοπούν στην επίτευξη πλήρους απασχόλησης καθώς και ποιότητας και παραγωγικότητας στο χώρο εργασίας, στην προώθηση της κοινωνικής ένταξης, περιλαμβανομένης της πρόσβασης των μειονεκτούντων ατόμων στην απασχόληση, και στη μείωση των εθνικών, περιφερειακών και τοπικών ανισοτήτων όσον αφορά την απασχόληση. Η βασική διαφορά του με το ΕΤΠ είναι ότι το ΕΚΤ αποτελείται από πολυετή προγράμματα για τη στήριξη στρατηγικών μακροπρόθεσμων στόχων — κυρίως την πρόβλεψη και τη διαχείριση των αλλαγών και της αναδιάρθρωσης, με δραστηριότητες όπως η διά βίου μάθηση. Το ΕΤΠ είναι η απάντηση σε μια συγκεκριμένη πανευρωπαϊκή κρίση που οφείλεται στην παγκοσμιοποίηση. Παρέχει εφάπαξ εξατομικευμένη στήριξη περιορισμένης χρονικής διάρκειας, η οποία προορίζεται άμεσα για το απολυμένο εργατικό προσωπικό.

Η πρόταση τροποποίησης αφορά ορισμένες υφιστάμενες διατάξεις του κανονισμού ΕΤΠ και αποβλέπει στη βελτίωση των επιδόσεων του Ταμείου όσον αφορά την επανένταξη των εργαζομένων στην απασχόληση μετά την απόλυσή τους ως συνέπεια της παγκοσμιοποίησης. Οι έννοιες και οι διατάξεις της παρούσας πρότασης εξυπηρετούν τον πρωταρχικό στόχο του ΕΤΠ: να επιδεικνύει αλληλεγγύη προς τους εργαζομένους που επηρεάζονται αρνητικά από τις αλλαγές στην παγκόσμια οικονομία.

- Συνέπεια με τις άλλες πολιτικές και στόχους της Ένωσης

Η κοινοτική ενίσχυση προς τους εργαζομένους που απολύθηκαν ως συνέπεια του εντεινόμενου ανταγωνισμού στις παγκόσμιες αγορές στηρίζει σαφώς τους στόχους της στρατηγικής της Λισαβόνας για την απασχόληση και τη δημιουργία θέσεων εργασίας. Συνάδει απολύτως με τους κύριους στόχους της ευρωπαϊκής στρατηγικής για την απασχόληση, οι οποίοι έγκεινται στην επίτευξη πλήρους απασχόλησης και στη μείωση της ανεργίας και της αεργίας, στη βελτίωση της ποιότητας και της παραγωγικότητας στην εργασία, στην αύξηση της ελκυστικότητας των θέσεων εργασίας και στην ενίσχυση της κοινωνικής και της εδαφικής συνοχής. Η ενίσχυση από το ΕΤΠ συμπληρώνει ενέργειες που συγχρηματοδοτούνται από τα διαρθρωτικά ταμεία, και ιδίως από το Ευρωπαϊκό Κοινωνικό Ταμείο.

Το ΕΤΠ στηρίζει τις κατευθυντήριες γραμμές της ευρωπαϊκής στρατηγικής για την απασχόληση, ιδίως τις κατευθυντήριες γραμμές 20, 21 και 24. Η τελευταία αφορά την αποτελεσματικότερη ικανοποίηση των αναγκών της αγοράς εργασίας με την άρση των εμποδίων στην κινητικότητα των εργαζομένων παντού στην Ευρώπη, καθώς και με την καλύτερη πρόβλεψη των αναγκών σε δεξιότητες, καθώς και των ελλείψεων και της συμφόρησης στην αγορά εργασίας. Οι εν λόγω κατευθυντήριες γραμμές προωθούν την ευελιξία μέσω της αποτελεσματικότερης πρόβλεψης και της θετικής διαχείρισης των αλλαγών, οι οποίες συνδέονται κυρίως με το άνοιγμα του εμπορίου, έτσι ώστε να ελαχιστοποιείται το κοινωνικό κόστος και να διευκολύνεται η προσαρμογή. Επιπλέον, στηρίζουν τις μεταβολές στο εργασιακό καθεστώς, συμπεριλαμβανομένων της κατάρτισης, της αυτοαπασχόλησης, της σύστασης επιχειρήσεων και της γεωγραφικής κινητικότητας. Υποστηρίζουν επίσης τη βέλτιστη χρήση των συστημάτων εκπαίδευσης και κατάρτισης, με σκοπό την ικανοποίηση των νέων απαιτήσεων σε ικανότητες μέσω της κάλυψης νέων εργασιακών αναγκών, βασικών ικανοτήτων και μελλοντικών απαιτήσεων δεξιοτήτων και με τον καλύτερο ορισμό και τη μεγαλύτερη διαφάνεια των επαγγελματικών προσόντων, την αποτελεσματική αναγνώρισή τους και την επικύρωση της άτυπης και ανεπίσημης μάθησης.

Επιπροσθέτως, η δράση του ΕΤΠ συνάδει πλήρως με την εφαρμογή ολοκληρωμένων πολιτικών για την ασφάλεια με ευελιξία – όπως ορίζονται στην ανακοίνωση για τη θέσπιση κοινών αρχών όσον αφορά την ευελιξία με ασφάλεια, η οποία εκδόθηκε από το Ευρωπαϊκό Συμβούλιο τον Δεκέμβριο του 2007 – με την έννοια ότι στόχος του είναι να διευκολύνει τους απολυμένους εργαζόμενους στην ταχεία εξεύρεση νέας θέσης εργασίας και, ως εκ τούτου, να συμβάλει στη διατήρηση του ειδικευμένου εργατικού δυναμικού στην αγορά εργασίας.

2. Διαβουλεύση με τα ενδιαφερόμενα μέρη και εκτίμηση επιπτώσεων

- Διαβούλευση με τα ενδιαφερόμενα μέρη

Μέθοδοι διαβούλευσης, κύριοι τομείς παρέμβασης και γενικά χαρακτηριστικά των συνομιλητών

Η Επιτροπή διαβουλεύθηκε με τους εμπειρογνώμονες και τους κοινωνικούς εταίρους των κρατών μελών δύο φορές: πρώτα, τον Ιούλιο του 2008 με τη μορφή ερωτηματολογίου σχετικά με τις ενέργειες και τη διαχείριση του ΕΤΠ και τις πιθανές βελτιώσεις που εξετάζονταν στην ετήσια έκθεση του ΕΤΠ, και μετά, στο πλαίσιο διάσκεψης που πραγματοποιήθηκε στις Βρυξέλλες στις 4 Σεπτεμβρίου 2008. Η ατζέντα της διάσκεψης κάλυπτε τα θέματα που αναφέρονταν στην ετήσια έκθεση όπως είχαν επισημανθεί στις απαντήσεις του ερωτηματολογίου και τα οποία παρουσιάζονταν συνοπτικά, για πρακτικούς λόγους, σε έγγραφο βασικών θεμάτων, το οποίο είχε αποσταλεί σε όλους τους συμμετέχοντες πριν από τη συνεδρίαση.

Σύνοψη των απαντήσεων και τρόπος με τον οποίον ελήφθησαν υπόψη

Η Επιτροπή επιθυμούσε πρωτίστως να συλλέξει τις απόψεις των κρατών μελών και άλλων ενδιαφερόμενων φορέων σχετικά με τα βασικά θέματα που επισημαίνονταν στην ετήσια έκθεση, και ιδίως όσον αφορά: το κατά πόσον χρειάζεται να συνυπολογιστούν παράγοντες παγκοσμιοποίησης άλλοι από τις αλλαγές στο διεθνές εμπόριο· τη σημασία του ποσοστού συγχρηματοδότησης από το ΕΤΠ· τον αριθμό και τη φύση των απολύσεων περισσότερων από 1.000 εργαζομένων, καθώς και μεταξύ 500 και 1.000 εργαζομένων· την καταλληλότητα των χρονικών περιόδων που προβλέπει ο κανονισμός (τις περιόδους αναφοράς και τις περιόδους εφαρμογής)· και για μια σειρά θεμάτων σχετικά με τη διαχείριση του ΕΤΠ σε επίπεδο ΕΕ και σε επίπεδο κρατών μελών. Απαντήσεις απέστειλαν 22 κράτη μέλη και ορισμένες ενώσεις κοινωνικών εταίρων.

Όλοι αυτοί οι προβληματισμοί εξετάστηκαν στις προτεινόμενες τροποποιήσεις.

- Συγκέντρωση και χρήση εμπειρογνωμοσύνης

Δεν χρειάσθηκε να χρησιμοποιηθεί εξωτερική εμπειρογνωμοσύνη. Ωστόσο, αρκετοί εξωτερικοί εμπειρογνώμονες συμμετείχαν ενεργά και εξέφρασαν την άποψή τους στη διάσκεψη των ενδιαφερόμενων φορέων που πραγματοποιήθηκε στις Βρυξέλλες στις 4 Σεπτεμβρίου 2008.

- Εκτίμηση επιπτώσεων

Η έκθεση εκτίμησης επιπτώσεων εξέτασε τα προβλήματα που συνδέονται με την εφαρμογή του ισχύοντος κανονισμού ΕΤΠ, όπως επισημαίνονταν στην ετήσια έκθεση. Η Επιτροπή εξέτασε τρείς επιλογές — από τις οποίες η τρίτη έχει δύο εκδοχές — ως προς τον οικονομικό και κοινωνικό τους αντίκτυπο, με σκοπό να διευρυνθεί η κάλυψη του ΕΤΠ και να βελτιωθεί η αποτελεσματικότητά του όσον αφορά την επανένταξη στην απασχόληση των εργαζομένων που απολύθηκαν λόγω της παγκοσμιοποίησης.

- Σύμφωνα με την επιλογή 1, « Καμία αλλαγή », ο κανονισμός ΕΤΠ θα εξακολουθήσει να εφαρμόζεται ως έχει. Τα πλεονεκτήματα αυτής της επιλογής έγκεινται στη συνέχιση του νομοθετικού πλαισίου και των πρακτικών πτυχών της υλοποίησης ενεργειών που χρηματοδοτούνται από το ΕΤΠ.

- Σύμφωνα με την επιλογή 2, « Καμία αλλαγή αλλά με βελτιώσεις », ορισμένες λειτουργικές βελτιώσεις θα εισαχθούν χωρίς αλλαγές στον κανονισμό ΕΤΠ. Αυτές οι βελτιώσεις θα περιλαμβάνουν τα εξής: απλούστευση των διαδικασιών και των όρων υποβολής αιτήσεων· αξιοποίηση των υφιστάμενων δικτύων για την προώθηση του ΕΤΠ μεταξύ δυνητικών ενδιαφερόμενων φορέων και για την ανταλλαγή ορθών πρακτικών· αποσαφήνιση της επιλεξιμότητας του τριτογενούς τομέα και μέτρων όπως τα επιδόματα κινητικότητας και οι μικροπιστώσεις· επίσπευση των δραστηριοτήτων για την αύξηση της ευαισθητοποίησης με σκοπό την επίτευξη μεγαλύτερης προβολής του ΕΤΠ.

Σύμφωνα με την επιλογή 3, « Βελτιώσεις και λειτουργικές αλλαγές », η Επιτροπή εξέτασε δύο εκδοχές που σχετίζονται με το κριτήριο της επιλεξιμότητας:

- Σύμφωνα με την « εκδοχή A : Εμπόριο » της επιλογής 3, το κριτήριο της επιλεξιμότητας θα εξακολουθήσει να είναι οι αλλαγές στη μορφή του παγκόσμιου εμπορίου, αλλά ο κανονισμός ΕΤΠ θα τροποποιηθεί με τους ακόλουθους τρόπους: μείωση του ανώτατου ορίου απολύσεων από 1.000 σε 500· συμπερίληψη των απολύσεων που πραγματοποιούνται πριν από την έναρξη της περιόδου αναφοράς και αφορούν εργαζομένους που κρίνονται επιλέξιμοι να λάβουν στήριξη από το ΕΤΠ· επέκταση της περιόδου εφαρμογής της στήριξης από το ΕΤΠ από 12 σε 24 μήνες· αποσαφήνιση του ποσού που διατίθεται για τεχνική βοήθεια με πρωτοβουλία της Επιτροπής και διεύρυνση του πεδίου εφαρμογής της τεχνικής βοήθειας μέσω της συμπερίληψης μελλοντοστραφών δραστηριοτήτων· διευκρίνιση της έννοιας «χρήση» της χρηματοδοτικής συνεισφοράς· και αύξηση του βασικού συντελεστή της στήριξης ΕΤΠ από 50% σε 75% του συνολικού κόστους·

- Σύμφωνα με την « εκδοχή B : Αγορές » της επιλογής 3, ο κανονισμός ΕΤΠ θα τροποποιηθεί όπως προαναφέρεται, με μία διαφορά: η επιλεξιμότητα θα διευρυνθεί για σημαντικές αλλαγές στη μορφή του παγκόσμιου εμπορίου, ώστε να περιλαμβάνονται και οι σημαντικές αλλαγές στις παγκόσμιες αγορές, όπως οι μεταβολές στην τεχνολογία παραγωγής και προϊόντων, οι μεταβολές στην οργάνωση της παραγωγής (π.χ. η εξωτερική ανάθεση), καθώς και η προσβασιμότητα και οι τιμές των πρώτων υλών και άλλων εισροών.

- Διεύρυνση του πεδίου εφαρμογής του ΕΤΠ

Η παγκόσμια οικονομική κρίση προκαλεί και θα προκαλέσει μαζικές απολύσεις, σε διαρκώς περισσότερους τομείς, καθώς επηρεάζονται από την περιορισμένη διαθεσιμότητα πιστώσεων και τη μειωμένη αγοραστική δύναμη των πολιτών. Στόχος της Επιτροπής είναι να λάβει προσωρινά μέτρα κατ’ εξαίρεση, ώστε να μπορέσει το Ταμείο να ανταποκρίνεται καλύτερα σε αυτά τα προβλήματα. Ως εκ τούτου, η Επιτροπή προτείνει να διευρυνθεί το πεδίο δράσης του Ταμείου για καθορισμένο χρονικό διάστημα, ώστε να μπορεί αυτό να παρέμβει για την αντιμετώπιση της παγκόσμιας χρηματοπιστωτικής και οικονομικής κρίσης. Η παρούσα επιλογή δεν συμπεριλαμβανόταν στην αρχική εκτίμηση επιπτώσεων, που αφορούσε πιο περιορισμένη διεύρυνση του πεδίου δράσης του Ταμείου στις «αγορές», όπως προαναφέρθηκε.

Κατά συνέπεια, η εκτίμηση επιπτώσεων προσαρμόστηκε για να συμπεριλάβει απασχολησιακές πτυχές της οικονομικής κρίσης, περιγραφή των περιορισμών του παρόντος κανονισμού όσον αφορά τη νέα κατάσταση, καθώς και ανάλυση των πιθανών αλλαγών στον κανονισμό ΕΤΠ οι οποίες θα δώσουν τη δυνατότητα στο Ταμείο να λειτουργήσει καλύτερα ως μέσο αντιμετώπισης κρίσεων.

Η πρόταση ευθυγραμμίζεται επίσης με το σκεπτικό που διέπει το ΕΤΠ, δηλαδή ότι η Ένωση πρέπει να είναι σε θέση να επιδεικνύει την αλληλεγγύη της προς τους εργαζομένους που χάνουν τη θέση εργασίας τους εξαιτίας οικονομικών διαταραχών που προκαλούνται από παγκόσμια φαινόμενα, όπως είναι η σημερινή παγκόσμια κρίση. Οι αρχές της εσωτερικής αγοράς θα εξακολουθήσουν να αποκλείουν την αμιγώς ενδοκοινοτική προσαρμογή και αναδιάρθρωση μέσω της χρηματοδότησης από το ΕΤΠ.

3. Νομικά στοιχεια της προτασης

- Σύνοψη της προτεινόμενης ενέργειας

Σκοπός της προτεινόμενης δράσης είναι να τροποποιηθεί ο κανονισμός ΕΤΠ, ώστε να εξασφαλιστεί ότι το ΕΤΠ ανταποκρίνεται πλήρως στον δηλωμένο στόχο της αλληλεγγύης προς τους εργαζόμενους που έχουν χάσει τη θέση εργασίας τους εξαιτίας σημαντικών μεταβολών λόγω παγκοσμιοποίησης, συμπεριλαμβανομένης προσωρινής διάταξης για τη στήριξη των εργαζομένων που απολύθηκαν εξαιτίας της παγκόσμιας χρηματοπιστωτικής και οικονομικής κρίσης.

- Νομική βάση

Η πρόταση βασίζεται στο εδάφιο 3 του άρθρου 159 της συνθήκης ΕΚ.

- Αρχή της επικουρικότητας

Εφόσον η πρόταση δεν υπάγεται στην αποκλειστική αρμοδιότητα της Κοινότητας, εφαρμόζεται η αρχή της επικουρικότητας.

Οι στόχοι της πρότασης δεν είναι δυνατόν να επιτευχθούν ικανοποιητικά από τα κράτη μέλη. Μπορούν να επιτευχθούν μόνο με τροποποίηση του ισχύοντος κανονισμού.

Η δράση σε κοινοτικό επίπεδο θα επιτρέψει την αποτελεσματικότερη επίτευξη των στόχων της πρότασης για τον ακόλουθο λόγο:

Όπως αναφέρεται στην αιτιολογική έκθεση[6] της αρχικής πρότασης κανονισμού ΕΤΠ, η Κοινότητα μπορεί να λάβει μέτρα, σύμφωνα με την αρχή της επικουρικότητας που ορίζεται στο άρθρο 5 της Συνθήκης, με σκοπό να προαχθεί ο στόχος της αλληλεγγύης.

Η Επιτροπή, για την εκπόνηση αυτής της πρότασης, βασίστηκε σε ποσοτικά δεδομένα ύστερα από 18 μήνες λειτουργίας του ΕΤΠ, συμπεριλαμβανομένων των στοιχείων που παρατίθενται στην πρώτη ετήσια έκθεση για το ΕΤΠ.

Η λειτουργία αυτού του μέσου μπορεί να τροποποιηθεί μόνο με νομοθετική πρωτοβουλία σε επίπεδο Ένωσης. Η πρόταση ορίζει τους κανόνες για τη λειτουργία ενός χρηματοδοτικού μέσου διαθέσιμου σε επίπεδο Κοινότητας.

Κατά συνέπεια, η πρόταση είναι σύμφωνη με την αρχή της επικουρικότητας.

- Αρχή της αναλογικότητας

Η πρόταση είναι σύμφωνη με την αρχή της αναλογικότητας για τον(τους) ακόλουθο(-ους) λόγο(-ους):

Σύμφωνα με την αρχή της αναλογικότητας, οι διατάξεις του παρόντος κανονισμού δεν υπερβαίνουν τα αναγκαία όρια για την επίτευξη των στόχων του. Οι τροποποιήσεις που προτείνονται για τον κανονισμό (ΕΚ) αριθ. 1927/2006 περιορίζονται σε αυτές που είναι αναγκαίες για την ενίσχυση του αντικτύπου του ΕΤΠ στην επανένταξη των εργαζομένων στην απασχόληση μετά την απόλυσή τους ως συνέπεια των μεταβολών στην παγκόσμια οικονομία.

Ο κανονισμός δεν επιβάλλει κανέναν επιπλέον διοικητικό φόρτο στα κράτη μέλη σε σύγκριση με τον ισχύοντα κανονισμό ΕΤΠ.

- Επιλογή μέσου

Προτεινόμενο μέσο: κανονισμός.

Άλλα μέσα δεν θα ήταν κατάλληλα για τον ακόλουθο λόγο:

Ο κανονισμός είναι το κατάλληλο νομικό μέσο για την τροποποίηση ισχύοντος κανονισμού.

4. Επιπτώσεις για τον προϋπολογισμο

Το άρθρο 28 της διοργανικής συμφωνίας μεταξύ του Ευρωπαϊκού Κοινοβουλίου, του Συμβουλίου και της Επιτροπής, της 17ης Μαΐου 2006[7], για δημοσιονομική πειθαρχία και χρηστή δημοσιονομική διαχείριση, ορίζει ότι δεν μπορεί να χορηγείται στο ΕΤΠ ποσό μεγαλύτερο από 500 εκατ. ευρώ το χρόνο.

Όπως αναφέρθηκε στην ανακοίνωση σχετικά με το ευρωπαϊκό σχέδιο για την ανάκαμψη της οικονομίας, η Επιτροπή θα επανεξετάσει τα δημοσιονομικά μέσα που διατίθενται στο ΕΤΠ με βάση την εφαρμογή των αναθεωρημένων κανόνων.

5. Συμπληρωματικές πληροφοριεσ

- Αναλυτική εξήγηση της πρότασης

Η προτεινόμενη τροποποίηση στο άρθρο 1 διευρύνει το πεδίο δράσης του ΕΤΠ για την αντιμετώπιση της παγκόσμιας χρηματοπιστωτικής και οικονομικής κρίσης και περιλαμβάνει τις αναγκαίες προσαρμογές με σκοπό την προσωρινή στήριξη των εργαζομένων που απολύονται εξαιτίας της κρίσης.

Οι προτεινόμενες τροποποιήσεις στο άρθρο 2 μειώνουν το ανώτατο όριο απολύσεων από 1.000 σε 500, διευκρινίζουν τις περιπτώσεις που υπόκεινται στα κριτήρια παρέμβασης του άρθρου 2 στοιχείο γ) και εισάγουν ορισμό του γεγονότος που συνιστά απόλυση, ο οποίος προκύπτει από τη νομολογία[8].

Σκοπός της προτεινόμενης τροπολογίας στο άρθρο 5 παράγραφος 2 στοιχείο α) είναι να διασφαλιστεί δίκαιη και χωρίς διακρίσεις μεταχείριση των εργαζομένων που είχαν απολυθεί πριν ή ύστερα από την 4μηνη περίοδο αναφοράς του άρθρου 2 στοιχεία α) ή γ), αλλά η απόλυση μπορεί σαφώς να συνδεθεί με το ίδιο γεγονός που συνιστά απόλυση.

Οι προτεινόμενες τροποποιήσεις του άρθρου 8 διευκρινίζουν τη βάση υπολογισμού του ποσού που διατίθεται για τεχνική βοήθεια και το εύρος των δραστηριοτήτων που μπορούν να χρηματοδοτηθούν δυνάμει του άρθρου 13.

Η προτεινόμενη τροποποίηση του άρθρου 10 αυξάνει το ποσοστό παρέμβασης από το 50% στο 75%, έτσι ώστε να αντικατοπτρίζεται καλύτερα ο επείγων χαρακτήρας της συνεισφοράς για τη στήριξη των απολυμένων εργαζομένων.

Η προτεινόμενη τροποποίηση του άρθρου 13 επεκτείνει την περίοδο εφαρμογής της συνεισφοράς του ΕΤΠ από 12 σε 24 μήνες.

Η προτεινόμενη τροποποίηση του άρθρου 20 προβλέπει ότι, με βάση την ενδιάμεση αξιολόγηση που προβλέπεται στο άρθρο 17 παράγραφος 1 στοιχείο α), το Ευρωπαϊκό Κοινοβούλιο και το Συμβούλιο μπορούν να επανεξετάσουν τον παρόντα κανονισμό, καθώς και την προσωρινή παρέκκλιση που προβλέπεται στο άρθρο 1 παράγραφος 1α, κατόπιν πρότασης της Επιτροπής.

2008/0267 (COD)

Πρόταση

ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΚ) αριθ. 1927/2006 σχετικά με τη σύσταση του ευρωπαϊκού ταμείου προσαρμογής στην παγκοσμιοποίηση

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 159 τρίτο εδάφιο,

την πρόταση της Επιτροπής[9],

τη γνώμη της Ευρωπαϊκής Οικονομικής και Κοινωνικής Επιτροπής[10],

τη γνώμη της Επιτροπής των Περιφερειών[11],

Αποφασίζοντας σύμφωνα με τη διαδικασία του άρθρου 251 της Συνθήκης[12],

Εκτιμώντας τα ακόλουθα:

(1) Δυνάμει του κανονισμού (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006[13], συστάθηκε το Ευρωπαϊκό Ταμείο Προσαρμογής στην Παγκοσμιοποίηση («το ΕΤΠ»), με σκοπό να δοθεί η δυνατότητα στην Κοινότητα να παρέχει στήριξη και να δείχνει την αλληλεγγύη της προς τους εργαζομένους που απολύονται ως συνέπεια σημαντικών διαρθρωτικών αλλαγών στη μορφή του παγκόσμιου εμπορίου λόγω παγκοσμιοποίησης.

(2) H Επιτροπή υπέβαλε την πρώτη ετήσια έκθεση στο Ευρωπαϊκό Κοινοβούλιο και το Συμβούλιο σύμφωνα με το άρθρο 16 του κανονισμού (ΕΚ) αριθ. 1927/2006. Η Επιτροπή, στην έκθεσή της που περιλαμβάνεται στην ανακοίνωση της 2ας Ιουλίου 2008[14], κατέληξε στο συμπέρασμα ότι ήταν σκόπιμο να ενισχυθεί ο αντίκτυπος του ΕΤΠ στη δημιουργία θέσεων εργασίας και στις ευκαιρίες κατάρτισης για τους ευρωπαίους εργαζομένους.

(3) Η ανακοίνωση της Επιτροπής με τίτλο «Νέες δεξιότητες για νέες θέσεις εργασίας: Πρόβλεψη και κάλυψη των αναγκών της αγοράς εργασίας και των αναγκών σε δεξιότητες»[15] και οι «κοινές αρχές όσον αφορά την ευελιξία με ασφάλεια», οι οποίες εκδόθηκαν από το Ευρωπαϊκό Συμβούλιο στις 14 Δεκεμβρίου 2007, επισημαίνουν το στόχο που έγκειται στην τόνωση της συνεχούς προσαρμοστικότητας και απασχολησιμότητας των εργαζομένων μέσω καλύτερων ευκαιριών μάθησης σε όλα τα επίπεδα και με στρατηγικές ανάπτυξης δεξιοτήτων που να ανταποκρίνονται στις ανάγκες της οικονομίας.

(4) Στις 26 Νοεμβρίου 2008 η Επιτροπή εξέδωσε ανακοίνωση σχετικά με το ευρωπαϊκό σχέδιο για την ανάκαμψη της οικονομίας[16] με βάση τις θεμελιώδεις αρχές της αλληλεγγύης και της κοινωνικής δικαιοσύνης. Στο πλαίσιο της αντιμετώπισης της κρίσης, οι κανόνες του ΕΤΠ πρέπει να επανεξεταστούν για να διευρυνθεί προσωρινά το πεδίο δράσης του και για να μπορέσει να αντιδράσει αποτελεσματικότερα στην κρίση.

(5) Για να εξασφαλιστεί ότι τα κριτήρια παρέμβασης εφαρμόζονται με διαφάνεια, πρέπει να εισαχθεί ορισμός του γεγονότος που συνιστά απόλυση. Το κατώτατο όριο των απολύσεων πρέπει να μειωθεί, σε μια προσπάθεια να δοθεί μεγαλύτερο περιθώριο ευελιξίας στα κράτη μέλη να υποβάλλουν αιτήσεις και να επιτυγχάνουν αποτελεσματικότερα το στόχο της αλληλεγγύης.

(6) Σύμφωνα με το στόχο της δίκαιης και χωρίς διακρίσεις μεταχείρισης, όλοι οι εργαζόμενοι που η απόλυσή τους μπορεί σαφώς να συνδεθεί με το ίδιο γεγονός που συνιστά απόλυση θα πρέπει να έχουν το δικαίωμα να επωφελούνται από τη δέσμη εξατομικευμένων υπηρεσιών που υποβάλλονται για συνεισφορά από το ΕΤΠ.

(7) Η τεχνική βοήθεια κατόπιν πρωτοβουλίας της Επιτροπής θα πρέπει να χρησιμοποιείται προκειμένου να διευκολύνεται η εφαρμογή του ΕΤΠ.

(8) Το ποσοστό συγχρηματοδότησης της στήριξης από το ΕΤΠ θα πρέπει να αυξηθεί, ώστε να ευθυγραμμίζεται περισσότερο με τα ποσοστά παρέμβασης στο πλαίσιο του Ευρωπαϊκού Κοινωνικού Ταμείου.

(9) Για να βελτιωθεί η ποιότητα των ενεργειών και να δοθεί επαρκής χρόνος ώστε να μέτρα να παραγάγουν αποτελέσματα όσον αφορά την επανένταξη των πιο ευάλωτων εργαζομένων στην απασχόληση, η περίοδος κατά την οποία οι επιλέξιμες ενέργειες πρέπει να πραγματοποιηθούν θα πρέπει να επεκταθεί και να αποσαφηνιστεί.

(10) Κρίνεται σκόπιμο να επανεξεταστεί η λειτουργία του ΕΤΠ, καθώς και η προσωρινή παρέκκλιση με σκοπό τη στήριξη των εργαζομένων που απολύθηκαν εξαιτίας της παγκόσμιας χρηματοπιστωτικής και οικονομικής κρίσης.

(11) Κατά συνέπεια, ο κανονισμός (EΚ) αριθ. 1927/2006 θα πρέπει να τροποποιηθεί αναλόγως,

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1927/2006 τροποποιείται ως εξής:

1. Στο άρθρο 1 παρεμβάλλεται η ακόλουθη νέα παράγραφος 1α:

«1α. Κατά παρέκκλιση από την παράγραφο 1, το ΕΤΠ προβλέπει επίσης τη στήριξη των εργαζομένων που απολύθηκαν εξαιτίας της παγκόσμιας χρηματοπιστωτικής και οικονομικής κρίσης, με τον όρο ότι οι αιτήσεις πληρούν τα κριτήρια που καθορίζονται στο άρθρο 2 στοιχεία α), β) ή γ).

Η παρούσα παρέκκλιση εφαρμόζεται σε όλες τις αιτήσεις που υποβάλλονται πριν από τις 31 Δεκεμβρίου 2010.»

2. Το άρθρο 2 αντικαθίσταται από το ακόλουθο κείμενο:

« Άρθρο 2

Κριτήρια παρέμβασης

Το ΕΤΠ χορηγεί χρηματοδοτική συνεισφορά στις περιπτώσεις όπου μεγάλες διαρθρωτικές αλλαγές στη μορφή του παγκόσμιου εμπορίου προκαλούν σοβαρή οικονομική αναταραχή, κυρίως σημαντική αύξηση των εισαγωγών στην Ευρωπαϊκή Ένωση ή ταχεία μείωση του μεριδίου αγοράς της ΕΕ σε συγκεκριμένο κλάδο ή μετεγκατάσταση σε τρίτες χώρες, γεγονός που έχει ως αποτέλεσμα:

α) τουλάχιστον 500 απολύσεις εντός 4 μηνών σε επιχείρηση κράτους μέλους, συμπεριλαμβανομένων των εργαζομένων που απολύουν οι προμηθευτές της ή οι παραγωγοί των επόμενων σταδίων του προϊόντος· ή

β) τουλάχιστον 500 απολύσεις, εντός 9 μηνών, ιδίως σε επιχειρήσεις μικρού ή μεσαίου μεγέθους, σε τμήμα NACE 2 σε μία περιφέρεια ή σε δύο όμορες περιφέρειες σε επίπεδο NUTS II, ή

γ) σε μικρές αγορές εργασίας ή σε εξαιρετικές περιστάσεις, οι οποίες δικαιολογούνται δεόντως από τα οικεία κράτη μέλη, η αίτηση χορήγησης συνεισφοράς από το ΕΤΠ μπορεί να θεωρηθεί επιλέξιμη, ακόμη και αν οι προϋποθέσεις που ορίζονται στο σημείο α) ή στο σημείο β) δεν τηρούνται πλήρως, όταν οι απολύσεις έχουν σοβαρό αντίκτυπο στην απασχόληση και στην τοπική οικονομία. Το κράτος μέλος διευκρινίζει ότι η αίτησή του δεν ικανοποιεί πλήρως τα κριτήρια παρέμβασης που προβλέπονται στο σημείο α) ή στο σημείο β). Το συνολικό ποσό των συνεισφορών για εξαιρετικές περιστάσεις δεν μπορεί να υπερβαίνει το 15% του ΕΤΠ ετησίως.

Για τον υπολογισμό του αριθμού των απολύσεων που προβλέπονται στα στοιχεία α), β) και γ) του πρώτου εδαφίου, η απόλυση υπολογίζεται από τη στιγμή είτε της προσωπικής ειδοποίησης του εργοδότη να καταγγείλει τη σύμβαση εργασίας του απολυμένου εργαζομένου είτε της de facto καταγγελίας της σύμβασης εργασίας πριν από τη λήξη της για λόγους που δεν σχετίζονται με τον οικείο εργαζόμενο. Σε κάθε περίπτωση, πρέπει να επιλέγεται μία από τις δύο επιλογές και να διευκρινίζεται στην αίτηση.»

3. Το άρθρο 5 τροποποιείται ως εξής:

Στην παράγραφο 2 το στοιχείο α) αντικαθίσταται από το ακόλουθο κείμενο:

«α) τεκμηριωμένη ανάλυση της σχέσης που συνδέει τις απολύσεις και τις μεγάλες διαρθρωτικές αλλαγές στη μορφή του παγκόσμιου εμπορίου ή τη χρηματοπιστωτική και οικονομική κρίση, αποδείξεις για τον αριθμό των απολύσεων και εξηγήσεις για τον απρόβλεπτο χαρακτήρα αυτών των απολύσεων. Οι απολύσεις που πραγματοποιήθηκαν πριν ή ύστερα από την περίοδο που ορίζεται στο άρθρο 2 στοιχείο α) ή στο άρθρο 2 στοιχείο γ), σε περίπτωση που η αίτηση που υποβάλλεται δυνάμει του στοιχείου γ) παρεκκλίνει από τα κριτήρια που προβλέπονται στο άρθρο 2 στοιχείο α), μπορεί να καλύπτονται από τα συγχρηματοδοτούμενα μέτρα, με την προϋπόθεση ότι οι απολύσεις πραγματοποιήθηκαν μετά τη γενική ανακοίνωση των σχεδιαζόμενων απολύσεων και ότι μπορεί να αποδειχθεί σαφής λειτουργική σχέση με το γεγονός που πυροδότησε τις απολύσεις κατά την περίοδο αναφοράς·»

4. Το άρθρο 8 αντικαθίσταται από το ακόλουθο κείμενο:

« Άρθρο 8

Τεχνική βοήθεια με πρωτοβουλία της Επιτροπής

1. Με πρωτοβουλία της Επιτροπής, εντός του ορίου του 0,35% των χρηματοδοτικών πόρων που είναι διαθέσιμοι, κατ’ ανώτατο όριο, για το συγκεκριμένο έτος, το ΕΤΠ μπορεί να χρηματοδοτήσει την εκπόνηση, την παρακολούθηση, την πληροφόρηση και τη δημιουργία μιας βάσης γνώσεων σχετικής με την εφαρμογή του ΕΤΠ, καθώς και δραστηριότητες διοικητικής και τεχνικής υποστήριξης, λογιστικού ελέγχου, επιθεώρησης και αξιολόγησης, οι οποίες είναι αναγκαίες για την εφαρμογή του παρόντος κανονισμού.

2. Με την επιφύλαξη του ανώτατου ορίου που καθορίζεται στην παράγραφο 1, η αρμόδια για τον προϋπολογισμό αρχή διαθέτει ποσό για τεχνική βοήθεια στην αρχή κάθε έτους κατόπιν πρότασης της Επιτροπής.

3. Τα καθήκοντα που ορίζονται στην παράγραφο 1 εκτελούνται σύμφωνα με τον δημοσιονομικό κανονισμό, καθώς και σύμφωνα με τους κανόνες εφαρμογής που ισχύουν για αυτή τη μορφή εκτέλεσης του προϋπολογισμού.»

5. Στο άρθρο 10, η παράγραφος 1 αντικαθίσταται από το ακόλουθο κείμενο:

«1. Βάσει της εκτίμησης που πραγματοποιείται σύμφωνα με το άρθρο 5 παράγραφος 5, και ιδίως λαμβάνοντας υπόψη τον αριθμό των εργαζομένων που πρέπει να στηριχθούν, τις προτεινόμενες ενέργειες και το εκτιμώμενο κόστος, η Επιτροπή εκτιμά και προτείνει το ταχύτερο δυνατόν το ποσό της τυχόν χρηματοδοτικής συνεισφοράς που μπορεί να χορηγηθεί, εντός των ορίων των διαθέσιμων πόρων. Το ποσό δεν μπορεί να υπερβαίνει το 75% του συνολικού εκτιμώμενου κόστους που αναφέρεται στο άρθρο 5 παράγραφος 2 στοιχείο δ).»

6. Στο άρθρο 13, η παράγραφος 2 αντικαθίσταται από το ακόλουθο κείμενο:

«2. Το κράτος μέλος ή τα κράτη μέλη διενεργεί(-ούν) όλες τις επιλέξιμες ενέργειες που περιλαμβάνονται στη συντονισμένη δέσμη των εξατομικευμένων υπηρεσιών εντός 24 μηνών από την ημερομηνία εφαρμογής σύμφωνα με το άρθρο 5.»

7. Στο άρθρο 20, μετά το πρώτο εδάφιο, παρεμβάλλεται το ακόλουθο νέο εδάφιο:

«Με βάση πρόταση της Επιτροπής, το Ευρωπαϊκό Κοινοβούλιο και το Συμβούλιο μπορούν να επανεξετάσουν τον παρόντα κανονισμό, καθώς και την προσωρινή παρέκκλιση που προβλέπεται στο άρθρο 1 παράγραφος 1α.»

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΠΡΟΤΑΣΗΣ:

Κανονισμός του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΚ) αριθ. 1927/2006 σχετικά με τη σύσταση του ευρωπαϊκού ταμείου προσαρμογής στην παγκοσμιοποίηση

2. ΠΛΑΙΣΙΟ ΔΒΔ/ΠΒΔ (διαχείριση βάσει δραστηριοτήτων/προϋπολογισμός βάσει δραστηριοτήτων )

Τομέας(-είς) δραστηριότητας και σχετική(-ές) δραστηριότητα(-ες):

Ανταγωνιστικότητα για την ανάπτυξη και την απασχόληση

3. ΓΡΑΜΜΕΣ ΠΡΟΫΠΟΛΟΓΙΣΜΟΥ

3.1. Γραμμές προϋπολογισμού [επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές Β.Α)] συμπεριλαμβανομένων των ονομασιών τους:

40.0243 – Αποθεματικό για το ευρωπαϊκό ταμείο προσαρμογής στην παγκοσμιοποίηση04.0501 – Ευρωπαϊκό ταμείο προσαρμογής στην παγκοσμιοποίηση (ΕΤΠ)04.010414 – Ευρωπαϊκό ταμείο προσαρμογής στην παγκοσμιοποίηση (ΕΤΠ) – Δαπάνες διοικητικής διαχείρισης

Στο σημείο 28 της διοργανικής συμφωνίας, της 17ης Μαΐου 2006, για δημοσιονομική πειθαρχία και χρηστή δημοσιονομική διαχείριση ορίζεται η διαδικασία για την εισαγωγή των πιστώσεων του ΕΤΠ στο προϋπολογισμό και το ανώτατο ποσό που διατίθεται ετησίως για το ΕΤΠ περιορίζεται σε 500 εκατ. ευρώ.

3.2. Διάρκεια της δράσης και των δημοσιονομικών επιπτώσεων:

Θα επανεξεταστεί έως τις 31 Δεκεμβρίου 2013 (άρθρο 20 του κανονισμού 1927/2006)

3.3. Δημοσιονομικά χαρακτηριστικά:

Γραμμή προϋπολογισμού | Είδος δαπάνης | Νέα | Συνεισφορά ΕΖΕΣ | Συνεισφορές υποψηφίων χωρών | Τομέας δημοσιονομικών προοπτικών |

04.0501 | ΜΥΔ | ΜΔΠ | ΟΧΙ | ΟΧΙ | ΟΧΙ | 1.1 |

04.010414 | ΜΥΔ | ΜΔΠ | ΟΧΙ | ΟΧΙ | ΟΧΙ | 1.1 |

4. ΣΥΓΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ

4.1. Δημοσιονομικοί πόροι

4.1.1. Συγκεφαλαιωτικός πίνακας των πιστώσεων ανάληψης υποχρεώσεων (ΠΑΥ) και των πιστώσεων πληρωμών(ΠΠ)

εκατ. ευρώ (με 3 δεκαδικά ψηφία)

Είδος δαπάνης | Τμήμα αριθ. | 2009 | 2010 | 2011 | 2012 | 2013 | 2014 | Σύνολο |

Επιχειρησιακές δαπάνες |

Πιστώσεις ανάληψης υποχρεώσεων (ΠΑΥ) | 8.1. | α | pm | pm | pm | pm | pm | pm | pm |

Πιστώσεις πληρωμών (ΠΠ) | β | pm | pm | pm | pm | pm | pm | pm |

Διοικητικές δαπάνες περιλαμβανόμενες στο ποσό αναφοράς |

Τεχνική και διοικητική βοήθεια (ΜΔΠ) | 8.2.4. | γ | pm | pm | pm | pm | pm | pm | pm |

ΣΥΝΟΛΙΚΟ ΠΟΣΟ ΑΝΑΦΟΡΑΣ |

Πιστώσεις ανάληψης υποχρεώσεων | α+γ | pm | pm | pm | pm | pm | pm | pm |

Πιστώσεις πληρωμών | β+γ | pm | pm | pm | pm | pm | pm | pm |

Διοικητικές δαπάνες μη περιλαμβανόμενες στο ποσό αναφοράς |

Ανθρώπινοι πόροι και συναφείς δαπάνες (ΜΔΠ) | 8.2.5. | δ | 0.732 | 0.854 | 0.976 | 0.876 | 0.976 | 0.976 | 0.732 |

Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6. | ε | pm | pm | pm | pm | pm | pm | pm |

Συνολικές ενδεικτικές δαπάνες της δράσης |

ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | pm | pm | pm | pm | pm | pm | pm |

ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | pm | pm | pm | pm | pm | pm | pm |

Λεπτομέρειες σχετικά με τη συγχρηματοδότηση

Εάν η πρόταση προβλέπει συγχρηματοδότηση από τα κράτη μέλη ή από άλλους οργανισμούς (να διευκρινιστεί από ποιους), ο κατωτέρω πίνακας πρέπει να περιλαμβάνει εκτίμηση του επιπέδου της συγχρηματοδότησης (μπορούν να προστεθούν γραμμές εάν προβλέπεται η συμμετοχή περισσότερων οργανισμών στη συγχρηματοδότηση):

εκατ. ευρώ (με 3 δεκαδικά ψηφία)

Συγχρηματοδότης οργανισμός | 2009 | 2010 | 2011 | 2012 | 2013 | 2014 | Σύνολο |

…………………… | Στ |

ΣΥΝΟΛΟ ΠΑΥ περιλαμβανομένης της συγχρηματοδότησης | α+γ+δ+ε+στ | pm | pm | pm | pm | pm | pm | pm |

4.1.2. Συμβατότητα με τον δημοσιονομικό προγραμματισμό

X Η πρόταση είναι συμβατή με τον ισχύοντα δημοσιονομικό προγραμματισμό.

( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.

X Η πρόταση ενδέχεται να απαιτήσει την εφαρμογή των διατάξεων της διοργανικής συμφωνίας[17] (σχετικά με το μέσο ευελιξίας ή με την αναθεώρηση των δημοσιονομικών προοπτικών).

4.1.3. Δημοσιονομικές επιπτώσεις στα έσοδα

X Η πρόταση δεν έχει δημοσιονομικές επιπτώσεις στα έσοδα

( Η πρόταση δεν έχει δημοσιονομικές επιπτώσεις στα έσοδα – οι επιπτώσεις στα έσοδα είναι οι ακόλουθες:

εκατ. EUR (με ένα δεκαδικό ψηφίο)

Πριν από τη δράση [Έτος ν-1] | Κατάσταση μετά τη δράση |

Σύνολο ανθρώπινων πόρων | 6 | 7 | 8 | 8 | 8 | 8 |

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

5.1. Ανάγκη που πρέπει να καλυφθεί βραχυπρόθεσμα ή μακροπρόθεσμα

Βλ. αιτιολογική έκθεση.

5.2. Προστιθέμενη αξία της κοινοτικής συμμετοχής, συνέπεια μεταξύ της πρότασης και των άλλων δημοσιονομικών μέσων, δυνατότητα συνέργειας

Βλ. αιτιολογική έκθεση.

5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείριση βάσει δραστηριοτήτων)

Βλ. αιτιολογική έκθεση.

5.4. Μέθοδος υλοποίησης (ενδεικτική)

( Κεντρική διαχείριση

( απευθείας από την Επιτροπή

( έμμεσα με ανάθεση σε:

( εκτελεστικούς οργανισμούς

( οργανισμούς που έχουν συσταθεί από τις Κοινότητες σύμφωνα με το άρθρο 185 του δημοσιονομικού κανονισμού

( εθνικούς δημόσιους οργανισμούς / οργανισμούς με αποστολή δημόσιας υπηρεσίας

X Επιμερισμένη ή αποκεντρωμένη διαχείριση

X με τα κράτη μέλη

( με τρίτες χώρες

( Από κοινού διαχείριση με διεθνείς οργανισμούς (να διευκρινιστεί)

Παρατηρήσεις:

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

Το άρθρο 16 του κανονισμού ΕΤΠ υποχρεώνει την Επιτροπή να υποβάλλει κάθε χρόνο στο Ευρωπαϊκό Κοινοβούλιο και στο Συμβούλιο ποσοτική και ποιοτική έκθεση σχετικά με τις δραστηριότητες που πραγματοποιήθηκαν στο πλαίσιο του κανονισμού ΕΤΠ κατά το προηγούμενο έτος. Στην έκθεση αυτή περιλαμβάνονται, μεταξύ άλλων, οι παρατηρήσεις της Επιτροπής σχετικά με τις δραστηριότητες παρακολούθησής της κατά το υπό εξέταση έτος.

Σύμφωνα με το άρθρο 17 του κανονισμού ΕΤΠ, η Επιτροπή πρέπει να πραγματοποιήσει έως τις 31 Δεκεμβρίου 2011, σε στενή συνεργασία με τα κράτη μέλη, ενδιάμεση αξιολόγηση της αποτελεσματικότητας και της βιωσιμότητας των αποτελεσμάτων που επιτεύχθηκαν στο πλαίσιο του ΕΤΠ. Έως τις 31 Δεκεμβρίου 2014 η Επιτροπή πρέπει να πραγματοποιήσει, με την αρωγή εξωτερικών εμπειρογνωμόνων, εκ των υστέρων αξιολόγηση με σκοπό να μετρηθεί ο αντίκτυπος του ΕΤΠ και η προστιθέμενη αξία του.

7. Μέτρα για την καταπολεμηση της απατησ

Τα προβλεπόμενα μέτρα επιμερισμένης διαχείρισης εφαρμόζονται για το ΕΤΠ. Επιπροσθέτως, σύμφωνα με το άρθρο 18 του κανονισμού ΕΤΠ, τα κράτη μέλη αναλαμβάνουν κατά πρώτο λόγο την ευθύνη για τον οικονομικό έλεγχο των ενεργειών και προλαμβάνουν, εντοπίζουν και διορθώνουν παρατυπίες.

8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ

8.1. Στόχοι της πρότασης από πλευράς δημοσιονομικού κόστους

Πιστώσεις ανάληψης υποχρεώσεων σε εκατ. ευρώ (με 3 δεκαδικά ψηφία)

2009 | 2010 | 2011 | 2012 | 2013 | 2014 |

Μόνιμοι ή έκτακτοι υπάλληλοι[20] (XX 01 01) | A*/AD | 4 | 5 | 6 | 6 | 6 | 6 |

B*, C*/AST | 2 | 2 | 2 | 2 | 2 | 2 |

Προσωπικό[21] που χρηματοδοτείται από το άρθρο XX 01 02 |

Λοιπό προσωπικό[22] που χρηματοδοτείται από το άρθρο XX 01 04/05 |

ΣΥΝΟΛΟ | 6 | 7 | 8 | 8 | 8 | 8 |

8.2.2. Περιγραφή των καθηκόντων που απορρέουν από τη δράση

Αξιολόγηση αιτήσεων, παρακολούθησή τους μέσω των διαδικασιών έγκρισης, κατάρτιση ετήσιων εκθέσεων, επανεξέταση της νομοθεσίας, παρακολούθηση και λογιστικός έλεγχος, παροχή συμβουλών και καθοδήγησης σε δυνητικούς και πραγματικούς αιτούντες κ.λπ.

8.2.3. Πηγές ανθρώπινων πόρων (Κανονισμός Υπηρεσιακής Κατάστασης)

X Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν

( Θέσεις που έχουν διατεθεί εκ των προτέρων στο πλαίσιο της διαδικασίας ΕΣΠ/ΠΣΠ (Ετήσια Στρατηγική Πολιτική/Προσχέδιο Προϋπολογισμού) για το έτος ν

( Θέσεις που θα ζητηθούν στο πλαίσιο της επόμενης διαδικασίας ΕΣΠ/ΠΣΠ

( Θέσεις προς αναδιάταξη με χρησιμοποίηση των υφιστάμενων πόρων της διαχειρίστριας υπηρεσίας (εσωτερική αναδιάταξη)

( Θέσεις που απαιτούνται για το έτος ν αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους

8.2.4. Άλλες διοικητικές δαπάνες περιλαμβανόμενες στο ποσό αναφοράς ( XX 01 04/05 – Δαπάνες διοικητικής διαχείρισης )

εκατ. ευρώ (με 3 δεκαδικά ψηφία)

Γραμμή προϋπολογισμού (αριθμός και ονομασία) | Έτος ν | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επόμενα | ΣΥΝΟΛΟ |

Άλλη τεχνική ή διοικητική βοήθεια |

- Εσωτερική (intra muros) |

- Εξωτερική (extra muros) |

Σύνολο τεχνικής και διοικητικής βοήθειας |

8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράς

εκατ. ευρώ (με 3 δεκαδικά ψηφία)

Κατηγορία ανθρώπινων πόρων | 2009 | 2010 | 2011 | 2012 | 2013 | 2014 |

Μόνιμοι και έκτακτοι υπάλληλοι (XX 01 01) | 0,732 | 0,854 | 0,976 | 0,876 | 0,976 | 0,976 |

Προσωπικό που χρηματοδοτείται από το άρθρο XX 01 02 (επικουρικοί υπάλληλοι, αποσπασμένοι εθνικοί υπάλληλοι, συμβασιούχοι κ.λπ.) (να αναφερθεί η γραμμή του προϋπολογισμού) | 0 | 0 | 0 | 0 | 0 | 0 |

Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 0,732 | 0,854 | 0,976 | 0,876 | 0,976 | 0,976 |

Υπολογισμός– Μόνιμοι και έκτακτοι υπάλληλοι |

6 έως 8 θέσεις υπαγόμενες στον κανονισμό υπηρεσιακής κατάστασης προς 122.000 ευρώ ετησίως |

Υπολογισμός– Προσωπικό που χρηματοδοτείται από το άρθρο XX 01 02 |

8.2.6. Λοιπές διοικητικές δαπάνες που δεν περιλαμβάνονται στο ποσό αναφοράς εκατ. ευρώ (με 3 δεκαδικά ψηφία) |

Έτος ν | Έτος ν+1 | Έτος ν+2 | Έτος ν+3 | Έτος ν+4 | Έτος ν+5 και επόμενα | ΣΥΝΟΛΟ |

XX 01 02 11 03 – Αποστολές |

XX 01 02 11 02 – Συνεδριάσεις και διασκέψεις |

XX 01 02 11 03 – Επιτροπές[24] |

XX 01 02 11 04 – Μελέτες και παροχή συμβουλών |

XX 01 02 11 05 – Πληροφορικά συστήματα |

2 Σύνολο άλλων δαπανών διαχείρισης (XX 01 02 11) |

3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |

Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) |

Υπολογισμός - Άλλες διοικητικές δαπάνες μη περιλαμβανόμενες στο ποσό αναφοράς |

[1] ΕΕ L 406 της 30.12.2006, σ. 1. Κανονισμός όπως διορθώθηκε στην ΕΕ L 48 της 22.2.2008, σ. 82 και, για την αγγλική γλώσσα, στην ΕΕ L 202 της 31.7.2008, σ. 74.

[2] COM (2008) 412 της 2.7.2008.

[3] COM (2008) 421 της 2.7.2008.

[4] COM (2008) 800 της 26.11.2008.

[5] Κανονισμός (ΕΚ) αριθ. 1081/2006 (ΕΕ L 210 της 31.7.2006, σ. 12).

[6] COM(2006) 91 της 1.3.2006.

[7] ΕΕ C 139 της 14.6.2006, σ. 1.

[8] Yπόθεση C-188/03 Junk [2005] Συλλογή I-885.

[9] ΕΕ C της , σ. .

[10] ΕΕ C της , σ. .

[11] ΕΕ C της , σ. .

[12] ΕΕ C της , σ. .

[13] ΕΕ L 48 της 22.2.2008, σ. 82.

[14] COM(2008) 421.

[15] COM(2008) 868.

[16] COM(2008) 800.

[17] Βλέπε σημεία 19 και 24 της διοργανικής συμφωνίας.

[18] Να προστεθούν στήλες εάν είναι αναγκαίο, δηλαδή εάν η διάρκεια της δράσης υπερβαίνει τα 6 έτη.

[19] Όπως περιγράφεται στο τμήμα 5.3.

[20] των οποίων το κόστος ΔΕΝ καλύπτεται από το ποσό αναφοράς.

[21] των οποίων το κόστος ΔΕΝ καλύπτεται από το ποσό αναφοράς.

[22] των οποίων το κόστος περιλαμβάνεται στο ποσό αναφοράς.

[23] Να γίνει παραπομπή στο νομοθετικό δημοσιονομικό δελτίο που αφορά ειδικά τον(τους) εν λόγω εκτελεστικό(-ούς) οργανισμό(-ούς).

[24] Να διευκρινιστεί το είδος της επιτροπής και η ομάδα στην οποία ανήκει.